open-index/open-wikipedia-markdown huggingface dataset:
Kavanas

**Kavanas** – miestas šiaurinėje Airijos dalyje, prie kelio į Dubliną. Kavano grafystės sostinė. Miestas ir pilis įkurta XIII a. Tame pačiame amžiuje Kavane įsikūrė ir pranciškonų vienuolynas. Yra katedra.
BMW

**BMW AG** (, ) – automobilių, motociklų (BMW, BMW M, „Mini“, „Rolls-Royce“, „BMW Motorrad“) ir jų variklių gamintojas Vokietijoje. Pagrindinė bendrovės būstinė yra įsikūrusi Miunchene, Bavarijos sostinėje. Kompanijos akcijos yra DAX indekso sudedamoji dalis.

## Istorija
1913 m. Karlas Rapas įkūrė *Rapp Motorenwerke [[GmbH]]*. 

1917 m. balandžio mėn. Rapas pakeitė įmonės pavadinimą į *BMW GmbH*. Pradžioje įmonė gamino lėktuvų variklius. Iki šiol įmonės logotipe vaizduojamas propeleris, o mėlyna ir balta spalvos taip pat pasirinktos ne atsitiktinai – tai nacionalinės Bavarijos vėliavos spalvos.

1919 m. kompanija suprojektavo pirmąjį motociklo variklį, o 1924 m. – motociklą. 

1927 m. BMW įsigyjo tuometinį automobilių gamintoją Dixi ir išleido pirmąjį savo automobilį – BMW 3/15. 

Po Antrojo pasaulinio karo BMW gamykla Eizenache (VDR) taip pat gamino BMW automobilius iki 1951 m., vėliau jie buvo pervadinti EMW (). Vakarų pusėje BMW 1948 m. išleido pirmąji savo pokarinį motociklą, o 1952 m. – pirmąjį pokarinį BMW automobilį.

1967 m. išleidžiamas 2 serijos automobilis – BMW 3 serijos pradininkas. 

1972 m. išleidžiamas pirmasis 5 serijos automobilis. 

1977 m. – pirmasis BMW 7 serijos automobilis.

1989 m. – pirmasis BMW 8 serijos automobilis.

Nuo 1970 m. iki 1993 m. įmonės apyvarta padidėjo 18 kartų, pagaminamų automobilių skaičius padidėjo keturis kartus, o motociklų – patrigubėjo.

1994 m. BMW koncernas įsigyjo britų „Rover“. Po ilgų bandymų įsitvirtinti Didžiosios Britanijos rinkoje ir didelių nuostolių „Rover“ 2000 m. parduodamas „Ford Motor Company“ kompanijai.

## Nuorodos

* BMW Group International svetainė 
* BMW International svetainė 
* BMW automobilių sąrašas bei techniniai duomenys (lietuviškai)
Ksilenas

**Ksilenas (ksilolas)** – lakusis organinis junginys, aromatinis angliavandenilis; terminas naudojamas trims dimetil - benzeno izomerams: ***o''-ksilenui''', ***m*-ksilenui*' ir **''p''-ksilenui**. Priešdėliai *ortho-*, *meta-*, *para-* nurodo, prie kurio anglies atomo pagrindiniame benzeno žiede prijungta metilo grupė. Atitinkami IUPAC pavadinimai 1,2-dimetilbenzenas (*o-*), 1,3-dimetilbenzenas (*m-*), 1,4-dimetilbenzenas (*p-*).

## Savybės
Ksilenas yra bespalvis, saldaus aromato, labai degus skystis. Natūraliai yra naftoje, dervoje, išsiskiria per miškų gaisrus. Izomerų cheminės savybės šiek tiek skiriasi. Lydymosi temperatūra tarp −47,87&nbsp;°C (m - ksilenas) ir 13,26&nbsp;°C (p - ksilenas). Virimo temperatūra visų izomerų apie 140&nbsp;°C. Tankis apie 0,87 kg/l, mažesnio tankio nei vanduo, todėl praktiškai netirpus. Ore gali būti užuodžiamas 0,08–3,7 ppm koncentracijos, jaučiamas geriamame vandenyje 0,53–1,8 ppm.

*p*-ksilenas naudojamas tereftalio rūgšties gamybai (pastaroji yra poliesterių, naudojamų drabužių bei plastikinių butelių gamyboje, monomeras). Taip pat gali būti naudojamas kaip valymo agentas plienui, kaip pesticidas, dažų skiediklis.

Su oksidavimo agentais (pvz., kalio permanganatu), metilo grupė gali būti oksiduojama iki karboksilo rūgšties. Oksiduojant abejas metilo grupes, *o*-ksileno atveju gaunama ftalio rūgštis, *p*-ksileno – tereftalio.

## Paplitimas ir poveikis žmogaus sveikatai
Ksilenai išgaunami iš naftos, pagal apimtį tai vienas iš 30 JAV daugiausiai gaminamų chemikalų. Naudojami kaip tirpikliai, spaudos, gumos, odos pramonėse. Namų vartojimo reikmenys, į kurių sudėtį gali įeiti ksilenai – įvairūs sintetiniai chemikalai (oro gaivikliai, valikliai, dažai, lakai); didesnės koncentracijos būna blogai vėdinamose patalpose bei su transportu susijusiose aplinkose, dažniausiai visų trijų izomerų mišinys.

Ksilenai klasifikuojami kaip pavojingi žmogaus sveikatai bei aplinkai. Į žmogaus organizmą patenka per kvėpavimo takus, odą, virškinamąjį traktą arba tiesioginį kontaktą su oda, akimis; trikdo žmogaus organų sistemų veiklą, įskaitant ir centrinės nervų sistemos. Didelėmis koncentracijomis sukelia galvos skausmą, apsvaigimą, nesiorientavimą, kitus sutrikimus; prie ypatingai didelės koncentracijos gali būti mirtina. Su tokiomis koncentracijomis paprastai galima susidurti dirbant tiesiogiai su ksileno gamyba susijusį darbą, įprastoje aplinkoje ksilenų koncentracija žymiai mažesnė. Chroniški efektai žmogaus sveikatai nėra tiksliai nustatyti, karcinogeniškumui patvirtinti nepakanka duomenų.

## Nuorodos
* International Chemical Safety Card 0084 (*o*-ksilenas)
* International Chemical Safety Card 0085 (*m*-ksilenas)
* International Chemical Safety Card 0086 (*p*-ksilenas)
* NIOSH Pocket Guide to Chemical Hazards (*o*-ksilenas)
* NIOSH Pocket Guide to Chemical Hazards (*m*-ksilenas)
* NIOSH Pocket Guide to Chemical Hazards (*p*-ksilenas)
* Europos cheminių medžiagų biuras
Monachanas

**Monachanas** – miestas šiaurinėje Airijoje, prie Droedos-Londonderio kelio. Monachano grafystės sostinė. Medienos apdirbimo pramonė, baldų gamyba.

## Sportas
* Monaghan United FC (futbolas)
* Kingspan Century Park arba „Gortakeegan“ stadionas.
Kilarnis

**Kilarnis** – miestas pietvakarių Airijoje, prie Tralio-Korko kelio, *[[Macgillycuddy's Reeks]]* kalnų slėnyje, prie Kilarnio ežerų. Svarbus turistinis centras. Mieste prasideda Kerio turistinis žiedas aplink Ivarago pusiasalio vietoves. Šalia miesto prasideda Kilarnio nacionalinis parkas.
300 (filmas)

**300** – 2007 m. JAV veiksmo filmas, paremtas istoriniu Termopilų mūšiu tarp persų ir graikų (spartiečių). Filmas pasakoja istoriją, kaip 300 spartiečių sulaikė daugiatūkstantinę persų armiją, kuri vėliau buvo įveikta jungtinės graikų armijos.

## Aktoriai
: *Aktorius – vaidmuo*
* Gerard Butler – karalius Leonidas
* Lena Headey – karalienė Gorgo
* Dominic West – Teron
* David Wenham – Dilios
* Vincent Regan – Kapitonas
* Michael Fassbender – Stelios
* Tom Wisdom – Astinos
* Andrew Pleavin – Daksos
* Andrew Tiernan – Efialtes
* Rodrigo Santoro – Kserksas I
Vienanaris

**Vienanaris** – algebrinis reiškinys – kelių dauginamųjų sandauga, kai kiekvienas iš jų yra skaičius, kintamasis arba kintamojo laipsnis. Paprastai vienanariu laikomas ir atskiras skaičius arba kintamasis. Pavyzdžiui, *4*, *3a*, *4c<sup>2</sup>d* yra vienanariai.

Kelių vienanarių sandauga yra vienanaris. Vienanarių algebrinė suma vadinama daugianariu.

## Šaltiniai

## Literatūra
* M. Vygodskis, „Elementarinės matematikos žinynas“, Šviesa, Kaunas, 1967
Polinomas

**Polinomas**, arba **daugianaris** – algebrinis reiškinys – baigtinė vienanarių suma. Kitaip tariant, daugianaris yra reiškinys, kuriame skaičiai ir kintamieji siejami sudėties, atimties, daugybos ir kėlimo natūrinio skaičiaus laipsniu operacijomis. Pavyzdžiui, *3x²+3ax−5a+4* yra daugianaris. Daugianaris, susidedantis iš dviejų vienanarių, vadinamas dvinariu arba binomu. Vienanaris yra laikomas atskiru daugianario atveju. Bendru atveju daugianaris užrašomas:

\sum_{i_1, i_2, ..., i_n} c_{i_1, i_2, ..., i_n} x_1^{i_1}x_2^{i_2}...x_n^{i_n}

Daugianarių suma ar sandauga yra naujas daugianaris. Daugianario ir bet kokio kito reiškinio sandauga yra lygi daugianarį sudarančių vienanarių sandaugų su šiuo reiškiniu sumai.

Daugianario *laipsniu* laikomas didžiausias jo narių laipsnis, o daugianaris, kurio visi nariai yra to paties laipsnio, vadinamas *forma*.

Kintamųjų reikšmės, su kuriomis daugianario reikšmė pasidaro lygi nuliui, vadinamos daugianario šaknimis.

## Polinominė funkcija
Funkcija, kurios analitinė išraiška yra daugianaris, vadinama polinomine funkcija. Bet kurios polinominės funkcijos išvestinė irgi yra polinominė funkcija.

n laipsnio polinominė funkcija duotoms konstantoms *a*0,&nbsp;&hellip;,&nbsp;*a**n* užrašoma:

:f(x) = a_0 + a_1 x + \cdots + a_{n - 1} x^{n - 1} + a_n x^n.

Taip pat galima užrašyti kaip sumą \sum:
: f(x) = \sum_{i = 0}^{n} a_{i} x^{i}.

Konstantos *a*0,&nbsp;&hellip;,&nbsp;*a*n vadinamos *polinomo koeficientais*. *a*0 yra *pastovusis koeficientas*, kai jis yra lygus 1, polinomas yra *normalizuotas*.

Kiekvienas polinomo elementas *a**i*&nbsp;*x**i* yra vadinamas *nariu*.

## Šaltiniai

## Literatūra
* M. Vygodskis, „Elementarinės matematikos žinynas“, Šviesa, Kaunas, 1967
FC Girondins de Bordeaux

**Bordo „Girondins“** () – Prancūzijos futbolo klubas iš Bordo miesto, easnčio Žirondoje, Naujojoje Akvitanijoje. 

## Istorija
Nuo 1937 m. turėjo profesionalaus klubo statusą. Kitados rungtyniavo Ligue 1, aukščiausiame Prancūzijos futbolo divizione. Šešis kartus tapo Prancūzijos čempionais.

2021–2022 m. sezone Ligue 1 liko paskutinėje vietoje – dvidešimti, bei iškrito į žemesnį divizioną. Nuo 2022–2023 m. sezono žaidė Ligue 2.

2024 m. vasarą „Girondins“ buvo pašalintas iš Ligue 2, neteko profesionalaus klubo statuso. Pranešta, kad „Girondins“ uždarys savo treniruočių akademiją, kurioje tobulėjo tokie žaidėjai kaip Bixente Lizarazu, Jules Kounde ir Zinedine Zidane.

## Pasiekimai

* Ligue 2 čempionas (1992 m.)

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia balta mėlyna apranga. 

## Išnašos

## Nuorodos
* Oficiali klubo svetainė
* SOCCERWAY
* Transfermarkt
* Globalsportsarchive
Real Zaragoza SAD

**Saragosos „Real“** – Ispanijos futbolo klubas iš Saragosos.

## Istorija

Įkurtas 1932 m. kovo 18 d. Kitados šis klubas net 58 sezonus rungtyniavo elito divizione La Liga. O vėlesniais metais nukrito į Segunda División.

2022–2023 m. rungtyniavo Segunda División.

## Pasiekimai

## Sezonai

|}

## Apranga
; Sportinės aprangos pokyčiai.
* Namuose žaidžia balta žalia apranga. 

## Išnašos

## Nuorodos

* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
S.T.A.L.K.E.R.: Shadow of Chernobyl

**S.T.A.L.K.E.R.: Shadow of Chernobyl** – postapokaliptinė pirmojo asmens šaudyklė su išlikimo siaubo elementais, skirta Microsoft Windows. Žaidimą sukūrė ukrainiečių studija „GSC Game World“, o po ilgai nusitęsusio kūrimo laikotarpio 2007 m. išleido „THQ“.

## Apžvalga
Žaidimo veiksmas vyksta alternatyviame pasaulyje, kur įvyksta antra daug didesnė Černobylio katastrofa, pakeitusi teritoriją aplink Černobylio AE. Pakeistoji teritorija vadinama „Zona“. Žaidimas pasižymi nelinijine istorija, yra pagrindinių užduočių linija ir papildomos, tačiau neprivalomos užduotys. Veikėjas gali laisvai tyrinėti visą aplinkinį žaidimo pasaulį, naujos teritorijos atsiveria vykdant pagrindinių užduočių liniją.

Žaidimo veikėjas − stalkeris, pavadintas „Pažymėtuoju“ (). Stalkeriai − nelegalūs „Zonos“ tyrinėtojai, ieškantys artefaktų bei vykdantys įvairias užduotis. „Zoną“ tyrinėja ne tik stalkeriai, bet ir kariškiai. Stalkeriai yra sukūrę grupuotes, kurios kontroliuoja užimtas teritorijas, kovoja tarpusavyje bei su kitais „Zonos“ veikėjais. „Zona“ − ypatingai pavojinga vieta, kurioje gausu mutantų, anomalijų, radiacijos.

Koncepcija ir kai kurie terminai yra pasiskolinti iš žinomos Arkadijaus ir Boriso Strugackių apysakos „Piknikas šalikelėje“. Pavadinimas yra paimtas iš pagal šią apysaką pastatyto A. Tarkovskio filmo „Stalkeris“.

### Dirbtinis intelektas
X-ray žaidimo variklis naudoja GSC Gameworld Alife DI variklį. Alife žaidime palaiko daugiau nei 1 tūkstantį veikėjų (NPC), „Zonos“ gyventojų. Jie vystosi ir veikia nepriklausomai nuo žaidėjo veiksmų. NPC gyvena pilną gyvenimą (vykdo užduotis, ilsisi, maitinasi, miega, kaunasi ir miršta), panašus ciklas taikomas ir įvairiems žaidimo monstrams (medžioja, puola stalkerius ir kitus monstrus, ėda, miega). Monstrai ir NPC migruoja didelėmis grupėmis. Aplinkoje automatiškai generuojamos įvairios užduotys. Pvz., išgelbėti stalkerį, sunaikinti monstrų irštvą ir pan. NPC keliauja po „Zoną“ atsižvelgdami į aplinką.

Žaidime galima taikyti įvairias taktikas: tiesioginio puolimo, sėlinimo ar šaudymo iš toliau su snaiperiniu šautuvu.

## Apdovanojimai
2007 m. geriausia žaidimo atmosfera (GameSpot apdovanojimas).

## Galerija

Vaizdas:Stalkershot 2.jpg|
Vaizdas:Сталкеры на привале.jpg|Stalkerių būrys
Vaizdas:Ss asa 07-09-10 11-58-02 (l01 escape).jpg|Mutacijos paveiktas žmogus


## Išnašos
Stalker

**Stalker gali reikšti**:

* **Stalkeris** – tam tikra nelegali „profesija“ fantastinėje A. ir B. Strugackių apysakoje „Piknikas šalikelėje“;
** Stalker – A. Tarkovskio filmas pagal A. ir B. Strugackių apysaką „Piknikas šalikelėje“;
** S.T.A.L.K.E.R.: Shadow of Chernobyl – kompiuterinis žaidimas pagal tą pačią apysaką;
** S.T.A.L.K.E.R.: Clear Sky - antra kompiuterinio žaidimo dalis;
** S.T.A.L.K.E.R.: Call Of Pripyat - trečia kompiuterinio žaidimo dalis.
Duselninkai

**Duselninkai** – kaimas Alytaus rajono savivaldybės vakaruose, 2 km į pietryčius nuo Ūdrijos, šiaurės vakarinėje Duselės ežero pakrantėje.

## Gyventojai

### Žymūs žmonės
* Kostas Kaukas (1928–2020), rašytojas, žurnalistas, redaktorius.

## Šaltiniai
Obelninkai

**Obelninkai** – gatvinis kaimas Alytaus rajono savivaldybės vakarinėje dalyje, 3 km į pietryčius nuo Papėčių, tarp Obelijos (rytuose) ir Metelio (vakaruose) ežerų. Priklauso Metelių regioniniam parkui. Vietiniai keliai veda į Papėčius, Obelninkėlius, Mockonis. Tarp Obelninkų ir Papėčių stūkso Papėčių piliakalnis.

## Gyventojai

## Šaltiniai
Albertas Sereika

**Albertas Sereika** (1966 m. birželio 7 d. Šumo kaime, Varėnos raj.) – istorikas, Lietuvos politinis ir visuomenės veikėjas.

## Biografija

1973–1974 m. lankė Pirmosios Varėnos pradinę mokyklą. 1974–1982 m. mokėsi Vilniaus M. K. Čiurlionio meno mokykloje. 1985 m. baigė Varėnos 2-ąją vidurinę mokyklą. 1985–1987 m. tarnavo tarybinėje armijoje. 1988–1993 m. studijavo Vilniaus valstybinio universiteto Istorijos fakultete ir įgijo istoriko specialybę.

1992–2004 m. Valstybės saugumo departamento Alytaus apygardos skyriaus viršininkas. 2004 m. kovo – balandžio mėn. Lietuvos Respublikos Prezidento kanceliarijos Nacionalinio saugumo grupės ekspertas. 2004–2008 m. Seimo narys, išrinktas pagal Rolando Pakso koalicijos „Už tvarką ir teisingumą“ sąrašą. 2004 m. Liberalų demokratų frakcijos, nuo 2005 m. birželio 30 d. Lietuvos socialdemokratų partijos frakcijos narys.

Moka prancūzų, rusų kalbas. Žmona Daiva, vaikai Karolis, Ūla.

## Išnašos
Milkuškė

**Milkuškė** – buvęs kaimas Švenčionių rajono savivaldybėje, 5 km nuo Adutiškio.

## Istorija

Panaikintas 1975 m.

## Gyventojai

## Šaltiniai
FC Basel

**Bazelio FC** – Šveicarijos futbolo klubas iš Bazelio.

## Istorija
Klubo ištakos siekia 1893 m. Daugkartiniai šalies čempionai ir Šveicarijos futbolo taurės laimėtojai.

2022 m. rugsėjo 15 d. rungtyniavo LFF stadione, Lietuvoje. Šveicarijos klubas nugalėjo minimalia persvara 1:0. Vienintelio įvarčio autoriumi tapo Andi Zeqiri.

2022 m. spalio 27 d. rungtynėse Šveicarijijoje prieš FK Žalgiris, rezultatas buvo lygus 2:2. Pirmasis rungtynių įvartis buvo pelnytas vos prasidėjus rungtynėms, o jo autoriumi tapo Andy Diouf. Vėliau pasižymėjo Andi Zeqiri. Šveicarai pirmavo rezultatu 2:0, tačiau po dviejų tikslių Mathias Oyewusi smūgių rezultatas tapo lygus, o žalgiriečiai išsaugojo galimybes pakovoti dėl vietos kitame etape.

## Pasiekimai

* Alpių taurės laimėtojas (1969, 1970, 1981 m.)

## Sezonai
; Pastarųjų metų sezonai

|}

## Stadionas
„Bazelio“ klubas namų rungtynes žaidžia St. Jakob-Park stadione, talpinančiame 36 tūkst. žiūrovų.

Kai Šveicarijoje vyko Europos futbolo čempionatas (Euro 2008), stadiono talpa siekė 42,5 tūkst. žiūrovų, o vėliau buvo sumažinta iki 36 tūkst.

## Spalvinė gama

## Apranga
;Sportinės aprangos pokyčiai:
* Namuose žaidžia raudona mėlyna apranga. 

{| width=33%
|-

## Garsesni treneriai
* Urs Fischer
* Christian Gross
* Thorsten Fink

## Garsesni žaidėjai
; Futbolininkai, atstovavo nacionalinei rinktinei
*  *[[Andy Diouf]]*, puolėjas;
*  Dan Ndoye, puolėjas;
*  Andi Zeqiri, puolėjas;

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
VfB Stuttgart

**VfB Stuttgart** arba **Štutgarto VfB** – Vokietijos futbolo klubas iš Štutgarto.

## Istorija
Klubo ištakos siekia 1893 m. Rungtyniavo aukščiausioje šalies lygoje. 1950, 1952, 1984, 1992, 2007 m. tapo čempionais.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Pasiekimai

## Sezonai
; Pastarųjų metų sezonai

|}

## Išnašos

## Nuorodos

* Oficiali klubo svetainė
* facebook paskyra
* SOCCERWAY
* FLASHSCORE
* Globalsportsarchive
Mindaugas Subačius

**Mindaugas Subačius** (1973 m. spalio 5 d. Kaune – 2018 m. sausio 21 d.) – vadybininkas, Lietuvos politinis bei visuomenės veikėjas.

## Biografija

1991 m. baigė Kauno 24-ąją vidurinę mokyklą. 1995 m. baigė Vilniaus universiteto Kauno humanitarinį fakultetą ir įgijo ekonomikos ir savivaldybių ūkio valdymo specialybę. 1995–1997 m. studijavo šio fakulteto magistrantūroje ir įgijo verslo administravimo ir vadybos magistro kvalifikaciją.

1991–1993 m. Tarptautinės studentų ekonomistų ir vadybininkų asociacijos (AIESEC) narys, 1991–1995 m. Vilniaus universiteto studentų atstovybės narys.

1997–1998 m. Basano del Grapa (Italija) verslo mokykloje studijavo etiką ir ekonomiką. 2002–2004 m. dalyvavo Italijos prekybos rūmų Lietuvoje veikloje.

1999–2000 m. UAB „Ethical products distribution“ komercijos direktorius. 2000–2003 m. UAB „Delite Baltic“ direktorius. 2002–2003 m. UAB „Corriere Rosa Baltija“ direktorius. 2003 m. UAB „Eurorinka“ direktorius. 2004 m. UAB „Statybos verslo ir paslaugų korporacija“ investicijų departamento projektų vadovas.

2004–2008 m. Seimo narys.

2011 m. baigė Baltic Management Institute (BMI), tarptautines EMBA (Executive Master of Business Adminstration) studijas anglų kalba.

Laisvai kalbėjo italų, anglų ir rusų kalbomis.
Rytis Šatkauskas

**Rytis Šatkauskas** (g. 1969 m. balandžio 4 d. Klaipėdoje) – inžinierius, Lietuvos politinis bei visuomenės veikėjas.

## Biografija
Baigė Klaipėdos 14-ąją vidurinę mokyklą su sustiprinta matematika. 1994 m. baigė Kauno technologijos universiteto (KTU) Radioelektronikos fakultetą ir tapo diplomuotu inžinieriumi. 2001 m. KTU Ekonomikos ir vadybos fakultete baigė vadybos mokslų magistro studijas.

1996 m. įkūrė ir pradėjo vadovauti UAB „Sabelija“ Kauno skyriui. 1997–2005 m. UAB „Sabelijos prekyba“ Plėtros departamento direktorius. 2007–2013 m. UAB „Sabelijos prekyba“ Plėtros departamento direktorius, 2011–2012 m. ėjo AB „Kauno energija“ Stebėtojų tarybos pirmininko pareigas, 2011–2012 m. pirmininkavo Kauno m. sav. Ūkio komitetui, Kauno m. trišalei tarybai. 2013–2014 m. užėmė Žemės ūkio ministerijos viceministro pareigas, priklausė privatizavimo komisijai. Nuo 2014 m. UAB „Sabelijos prekyba“ direktorius.

2003 m. aktyviai dalyvavo kuriant Darbo partiją, partijos Informacinės visuomenės plėtros komiteto pirmininkas. 2006 m. kelias dienas Seimo narys, mandato atsisakė. 2007–2011 m. ir 2011–2013 m. Kauno miesto savivaldybės tarybos narys.

Žmona Dalia, vaikai Matas, Adelė, Kasparas ir Elzė.

## Šaltiniai
Kazys Sivickis

**Kazys Sivickis** (g. 1951 m. sausio 23 d. Žarėnuose, Telšių raj.) – technologijos mokslų daktaras, hidrotechnikos inžinierius, Lietuvos politinis bei visuomenės veikėjas.

## Biografija

1958–1962 m. mokėsi Plungės rajono Plauskinių pradinėje mokykloje, 1969 m. baigė Telšių rajono Žarėnų vidurinę mokyklą. 1974 m. baigė Lietuvos žemės ūkio akademijos Hidromelioracijos ir žemėtvarkos fakultetą, 1985–1989 m. Maskvos hidromelioracijos instituto neakivaizdinio skyriaus aspirantas. 1991 m. Baltarusijos melioracijos ir vandens ūkio mokslinio tyrimo institute apgynė technikos mokslų kandidato disertaciją (nostrifikuota 1993 m.).

1974–1978 m. Žemės ūkio ministerijos Vyriausiosios tarybinių ūkių valdybos vyriausiasis inžinierius melioratorius, 1978–1981 m. Lietuvos komunistų partijos centro komiteto Žemės ūkio skyriaus instruktorius, 1981–1988 m. melioracijos ir vandens ūkio ministro pavaduotojas, 1988–1991 m. Gamybinio statybos ir montavimo susivienijimo „Lietuvos melioracija“ pirmininko pirmasis pavaduotojas, vyriausiasis inžinierius, 1991 m. valstybinės firmos „Lietuvos melioracija“ technikos direktorius, direktorius-Gamybos organizavimo valdybos viršininkas, 1991–1993 m. Lietuvos melioracijos įmonių asociacijos vicepirmininkas, nuo 1993 m. šios asociacijos pirmininkas. Nuo 2005 m. Lietuvos žemės ūkio ministerijos sekretorius. 2006 m. atsisakė Seimo nario mandato.

1998–2000 m. Lietuvos žemės ūkio universiteto Vandentvarkos katedros vyr. asistentas, docentas. Nuo 2002 m. šios katedros lektorius, hidrotechnikos bakalaurams dėsto kelių tiesimo technologiją ir darbo užmokesčio organizavimą, magistrams – statybos organizavimą.

Nuo 2002 m. Valstiečių ir Naujosios demokratijos partijų sąjungos valdybos pirmininkas, nuo 2005 m. Valstiečių liaudininkų sąjungos narys.

Yra paskelbęs daugiau kaip 60 straipsnių mokslo ir gamybine tematika melioracijos, aplinkosaugos, hidroenergetikos klausimais. 1999 m. įrašytas į Lietuvos žemės ūkio universiteto Vandens ūkio ir žemėtvarkos fakultetui nusipelniusių žmonių Garbės knygą.

Lietuvos melioracijos įmonių asociacijos pirmininkas, Lietuvos pramonininkų konfederacijos prezidiumo, Vandens problemų tarybos prie Lietuvos mokslų akademijos prezidiumo narys, Lietuvos žemėtvarkos ir hidrotechnikos inžinierių sąjungos vicepirmininkas, Lietuvos Respublikos žemės ūkio rūmų tarybos, Lietuvos žemės ir miškų ūkio visuomeninių ekspertų kolegijos prezidiumo, Statybos verslo įmonių kvalifikacijos atestavimo komisijos bei ilgametis Lietuvos žemės ūkio universiteto valstybinių kvalifikavimo komisijų narys.

Žmona Stasė (g. 1953 m.), vaikai Džeraldas (g. 1974 m.) ir Loreta (g. 1978 m.)

## Nuorodos
* 2008 m. Lietuvos Respublikos Seimo rinkimai

## Išnašos
Viačeslav Škil

**Viačeslav Škil** (1947 m. gegužės 11 d. Vilniuje) – inžinierius, ekonomistas, Lietuvos politinis bei visuomenės veikėjas.

## Biografija
1966 m. baigė Vilniaus elektromechanikos technikumą ir įgijo techniko elektriko specialybę. 1973 m. baigė Leningrado technologijos institutą, įgijo inžinieriaus mechaniko specialybę. 1979 m. baigė Leningrado aukštąją partinę mokyklą. 1981 m. apgynė istorijos mokslų kandidato disertaciją, nuo 1983 m. docentas. 1990 m. baigė Liaudies ūkio valdymo akademiją prie SSRS Ministrų Tarybos (Maskva) ir įgijo ekonomisto specialybę.

1963–1966 m. Vilniaus elektros suvirinimo įrengimų gamyklos elektrikas, meistras. 1966–1974 m. Visasąjunginio elektros suvirinimo įrengimų mokslinių tyrimų instituto vadovaujantysis inžinierius, skyriaus vedėjas. 1974–1989 m. Lietuvos komunistų partijos aparato atsakingas darbuotojas. 1990–1994 m. uždarosios akcinės bendrovės „ODA-LUX“ direktorius. 1994–2004 m. uždarosios akcinės bendrovės „Teisita“ direktorius.

Buvo SSKP narys, nuo 2003 m. Darbo partijos narys.

2000–2003 m. Visagino miesto savivaldybės tarybos narys. 2004–2008 m. Seimo narys.

Žmona Viktorija, sūnus Artur.
Rimvydas Turčinskas

**Rimvydas Turčinskas** (g. 1956 m. vasario 25 d. Kazlų Rūdoje) – gydytojas, Lietuvos politinis bei visuomenės veikėjas.

## Biografija
1974 m. baigė Kazlų Rūdos vidurinę mokyklą. 1974–1980 m. studijavo Kauno medicinos institute, įgijo gydytojo ortopedo traumatologo kvalifikaciją.

1981–1983 m. Marijampolės rajono centrinės ligoninės gydytojas chirurgas. 1983–1985 m. ligoninės vyriausiojo gydytojo pavaduotojas rajono gyventojų aptarnavimui. 1985–1989 m. vyriausiojo gydytojo pavaduotojas gydymo reikalams. 1989–1998 m. Marijampolės rajono centrinės ligoninės vyriausiasis gydytojas. 1998–2004 m. Marijampolės ligoninės direktorius.

2004–2008 m. Seimo narys, 2004 m. Darbo partijos frakcijos, 2006 m. gegužės 2 d. – 2008 m. Pilietinės demokratijos frakcijos narys. 2006–2008 m. keturioliktosios Vyriausybės sveikatos apsaugos ministras.

2009–2014 m. Vilniaus greitosios pagalbos universitetinės ligoninės direktoriaus patarėjas. 2014–2017 m. Vilniaus miesto klinikinės ligoninės Antakalnio filialo direktorius. Nuo 2017 m. Mykolo Marcinkevičiaus ligoninės direktorius.

1990–2000 m. ir 2002–2004 m. Marijampolės savivaldybės tarybos narys. Marijampolės Lions klubo narys.

Nuo 2008 m. LSDP narys.

Žmona Loreta (1955 m.), vaikai Monika Kučinskienė, notarė (g. 1978 m.) ir Zigmantas Turčinskas (g. 1982 m.).

## Šaltiniai

|-
Aldona Staponkienė

**Aldona Staponkienė**  g . 1949 m. rugsėjo 3 d. Salovartėje, Varėnos raj.) – teisininkė, Lietuvos politinė bei visuomenės veikėja.

## Biografija

1967 m. baigė Varėnos vidurinę mokyklą. 1972 m. baigė Vilniaus valstybinio universiteto Teisės fakultetą, įgijo teisininkės specialybę.
 
1972–1994 m. dirbo LTSR vidaus reikalų ministerijos tarnybose, suteiktas pulkininkės leitenantės laipsnis. 1994 m. pagal tarnybos statutą išėjo į pensiją. 1994–1997 m. AB „Vakarų bankas“ juristė, Juridinio skyriaus viršininkė. 1997–2004 m. UAB „Vakarų Lietuvos pramonės ir finansų korporacija“ Juridinio departamento direktorė, bendrovės generalinė direktorė. 2004 m. balandžio mėn. – 2004 m. lapkričio mėn. UAB „Naftos gavyba“ direktorė. 2004–2008 m. Seimo narė, 2004 m. Valstiečių ir Naujosios demokratijos frakcijos, nuo 2005 m. Valstiečių liaudininkų frakcijos seniūnė.

2000 m. Valstiečių ir Naujosios demokratijos partijų sąjungos narė, partijos tarybos narė, nuo 2005 m. Lietuvos valstiečių liaudininkų sąjungos narė, tarybos narė, sąjungos valdybos narė.

Visuomeninės organizacijos „Moterys ir verslas Lietuvoje“ viceprezidentė, Klaipėdos pramonininkų asociacijos tarybos narė.

Dukros Loreta, Vytautė.

## Nuorodos
* 2008 m. Lietuvos Respublikos Seimo rinkimai.

## Išnašos
Southampton FC

**Sautamptono FC** – Anglijos futbolo klubas iš Sautamptono.

## Istorija
Klubo ištakos siekia 1885 m. Nuo 1897 m. vadinasi dabartiniu pavadinimu.

Namų rungtynes nuo 2001 m. žaidžia St Mary's stadione.

## Pasiekimai

* Anglijos II diviziono (dab. Futbolo lygos čempionatas) antroji vieta (1966, 1978 m.)
* Anglijos III diviziono (dab. Pirmoji lyga) čempionas (1960 m.)

## Sezonai

|}

## [[UEFA]] varžybos

## Išnašos

## Nuorodos
* Oficiali klubo svetainė
Ona Valiukevičiūtė

**Ona Valiukevičiūtė** (g. 1945 m. rugpjūčio 1 d. Šukėtuose, Šakių rajonas) – LR nusipelniusi estrados dainininkė, Lietuvos politinė bei visuomenės veikėja.

## Biografija
1963 m. baigė Šakių rajono Griškabūdžio vidurinę mokyklą. 1963 m. Kudirkos Naumiesčio vidurinės mokyklos ir Kidulių vidurinės mokyklos mokytoja. 1971 m. baigė Vilniaus universiteto Filologijos fakultetą, įgijo vokiečių kalbos ir literatūros dėstytojos specialybę.

Nuo 1968 m. Lietuvos radijo ir televizijos lengvosios muzikos orkestro, 1971–1972 m. LTSR Valstybinės filharmonijos ansamblio „Nemuno žiburiai“, nuo 1972 m. „Trimito“ orkestro solistė. „Liepojos gintaras-69“ ir „Vilniaus bokštai-69“ laureatė. Gastroliavo kitose sovietinėse respublikose ir užsienyje.

1991–1994 m. Vilniaus mokytojų namuose įkūrė laisvalaikio organizavimo klubą ir jam vadovavo. 1994–2000 m. Lietuvos estrados artistų rėmimo fondo steigėja ir direktorė. 2000–2001 m. LR Seimo nario Rolando Pakso padėjėja. 2002 m. viešosios įstaigos „Visuomenės pažangos fondas“ vadovė. 2003–2004 m. prezidento R. Pakso patarėja ryšiams su visuomene.

2002–2003 m. Vilniaus miesto savivaldybės tarybos narė. 2004–2016 m. ir 2018–2020 m. Seimo narė, 2020 m. – Lietuvos socialdemokratų darbo frakcijos seniūno pavaduotoja.

Nuo 1996 m. Lietuvos muzikų sąjungos narė. 2002–2006 m. Liberalų demokratų partijos, 2006–2019 m. partijos Tvarka ir teisingumas narė.

Vyras muzikas Giedrius Balutis 1945-2019, duktė Giedrė.

## Įvertinimas
* 1979 m. LTSR nusipelniusi artistė
* 1998 m. Lietuvos didžiojo kunigaikščio Gedimino ordino Riterio kryžius 

## Šaltiniai
Iešmutis

**Iešmutis** – primityvus chordinis į kirmėlę panašus gyvūnas. Jis gyvena sekliose jūrų vietose, įsikasęs į smėlį. Maitinasi filtruodami maisto daleles iš vandens. Azijoje auginami kaip maistas žmonėms ir naminiams gyvūnams. Iešmutis priskiriamas galvachordžių potipiui.

Iešmučio lerva iš pradžių judėjimui naudoja epidermio ląstelių blakstienėles. Vėliau pereinama prie labiau į žuvies panašaus, raumenų valdomo judėjimo. Iešmučių, ypač jų lervų, sandara svarbi zoologijos mokslui, nes ji primena stuburinių protėvius. Pagal ją galima nustatyti, kaip evoliucionavo stuburiniai gyvūnai. 

Iešmučių panašumai į stuburinius buvo pastebėti dar XIX amžiuje. Buvo taip pat pastebėta jog, skirtingai nuo bestuburių, jie turi bendrų bruožų ne tik su stuburiniais, bet ir su tunikatais (tunikatų lervomis). Kaip ir tunikatai, iešmučiai turi tuščiavidurį nervinį vamzdelį ir segmentuotą kūno muskulatūrą. Paskutiniai iešmučių ir dabartinių stuburinių protėviai gyveno kambro periode prieš maždaug 550 milijonų metų. Gali būti kad šiame periode tuometinių iešmučių genomas padvigubėjo, greičiausiai netgi dukart. Daugelio taip sudvigubintų genų papildomos kopijos greitai buvo prarastos, bet kai kurios liko, taip įgalindamos sudėtingesnių organizmų, stuburinių, atsiradimą.

Iešmučiai skirstomi į dvi šeimas: *[[Asymmetronidae]]* ir *[[Branchiostomidae]]*.

## Fizinės charakteristikos
Iešmučiai išauga maždaug iki 5 cm ilgio. Kaip ir stuburiniai gyvūnai, jie turi nervinį vamzdelį nugaroje, žiauninius plyšius ryklėje ir postanalinę uodegą, jų raumenys segmentuoti. Skirtingai nei stuburiniuose, nervinį vamzdelį saugo ne stuburas, o daug primityvesnės sandaros chorda. Chorda nusitęsia į galvą, iš čia ir kilęs potipio pavadinimas – galvachordžiai. Burną supa ūseliai, kurie funkcionuoja kaip jutimo organas ir filtras maisto dalelėms.

## Šaltiniai
Vilija Vertelienė

**Vilija Vertelienė** (g. 1962 m. gegužės 1 d. Kaune) – gydytoja, Lietuvos politinė bei visuomenės veikėja.

## Biografija
1980 m. baigė Kauno 31-ąją vidurinę mokyklą, 1986 m. baigė Kauno medicinos instituto Medicinos fakultetą, įgijo gydytojo specialybę. 1999–2001 m. mokėsi Kauno medicinos universiteto Visuomenės sveikatos fakultete, suteiktas visuomenės sveikatos vadybos magistro kvalifikacinis laipsnis. 2001–2004 m. mokėsi Lietuvos teisės universiteto Teisės fakulteto teisės ir valdymo programos magistrantūroje, suteiktas teisės magistro kvalifikacinis laipsnis.

1986–1987 m. atliko rezidentūrą Kauno Raudonojo Kryžiaus ligoninėje, 1987–1999 m. Kauno klinikinės infekcinės ligoninės gydytoja infektologė, 1999–2002 m. vyr. specialistė infektologė. 2003–2004 m. VšĮ Kauno 2-osios klinikinės ligoninės direktoriaus (vyr. gydytojo) pavaduotoja infektologijai.

2004–2008 m. Seimo narė, 2004 m. Darbo partijos frakcijos, nuo 2006 m. rugsėjo 14 d. Lietuvos socialdemokratų partijos frakcijos narė.

Sutuoktinis Arūnas Vertelis, sūnus Linas.

## Nuorodos
* 2008 m. Lietuvos Respublikos Seimo rinkimai.

## Išnašos
Ukmergės herbas

**Ukmergės herbas** – pagrindinis Ukmergės miesto, Ukmergės miesto seniūnijos ir Ukmergės rajono savivaldybės heraldinis atributas.

## Aprašas

Sidabriniame lauke žydra papėde šviesiai rudas mūrinis dviejų aukštų namas raudonu stogu, heraldinė dešinioji namo pusė atstatyta, kairioji - apgriuvusi, apaugusi krūmeliais. Ant namo skydo centre raudona širdis, viršutiniame lauko trečdalyje atversta sidabrinė knyga, dengianti dalį namo stogo. Dešiniajame knygos lape – rožės šakelė su raudonais žiedlapiais ir žaliais lapais, kairiajame lape – raudonas žingsniuojantis saugantis veršis.

## Simbolika

Herbo simbolika sudėtinga, atspindi tuometinę politinę situaciją. Iš griuvėsių kylantis namas – per reformas pradedantis atgyti miestas. Knyga – miestui suteiktos laisvės. Raudonas veršis – Poniatovskių giminės simbolis. Raudona rožė veikiausiai yra susijusi su tuometinio miesto vaito Juozapo Kučevskio heraldika. Širdis – Dievo meilė, džiaugsmas gavus miesto teises.

## Istorija

Pirmąjį herbą 1792 m. gegužės 22 d. Ukmergei patvirtino ATR valdovas Stanislovas Augustas Poniatovskis privilegija Nr. 61. Miestui suteiktas herbas „pačių miestiečių pasirinktas“, herbą sukūrė patys miestiečiai, o ne karaliaus dvaro pareigūnai. Tais pat metais jis buvo panaikintas kartu su savivalda.

Sovietmečiu herbas trumpam buvo sugrąžintas 1970 m. (autorius – Raimondas Miknevičius), bet ir vėl kaip mat uždraustas.

Dabartinį herbą 1992 m. gegužės 27 d. patvirtino AT pirmininkas Vytautas Landsbergis nutarimu Nr. I-2592.

## Šaltiniai
Austrijos žemės

**Austrijos žemė** – istoriškai susiklostęs Austrijos administracinis teritorinis vienetas, įeinantis į valstybės sudėtį federacijos pagrindais. Žemė turi savo konstituciją, valstybinės valdžios, valdymo ir teisingumo organus. Austriją sudaro 9 žemės, anksčiau buvusios atskiros kunigaikštystės:

## Šaltiniai

## Nuorodos
* Austria: Administrative Division (Citypopulation.de)
* States of Austria (Statoids.com)
Ramunė Visockytė

**Ramunė Visockytė** (1967 m. balandžio 9 d. Gargžduose, Klaipėdos raj.) – žurnalistė, Lietuvos politinis bei visuomenės veikėjas.

## Biografija

1974–1985 m. mokėsi Gargždų 1-ojoje vidurinėje mokykloje. 1986–1992 m. studijavo Vilniaus universiteto Komunikacijų fakulteto Žurnalistikos institute, įgijo žurnalisto specialybę.

1985–1986 m. Buities tarnybos įmonių susivienijimo „Pajūris“ žinybinio laikraščio „Pajūrio buitininkas“ korespondentė. Mokydamasi Vilniaus universitete 1987–1990 m. Klaipėdos kultūros paminklų apsaugos inspekcijos sekretorė – mašininkė. 1990–1996 m. UAB „Mažoji Lietuva“, 1996 m. ir 1997–1998 m. UAB „Brolių Tomkų leidyba“ dienraščio „Vakarų ekspresas“ reporterė. 1997 m. sausio – rugsėjo mėn. dienraščio „Respublika" reporterė. 1998–1999 m. UAB „Medikų žinios“ specializuotojo medikų savaitraščio „Lietuvos sveikata“ korespondente. 1999–2004 m. AB „Klaipėdos nafta“ atstovė spaudai ir ryšiams su visuomene.

Nuo 2004 m. vasario mėn. Darbo partijos narė, Klaipėdos skyriaus tarybos narė. 2004–2008 m. Seimo narė, Seimo narkomanijos prevencijos komisijos pirmininkė.

2009–2013 m. Valstybinė vaistų kontrolės tarnybos atstovė spaudai, 2013–2014 m. žemės ūkio ministro Vigilijaus Juknos atstovė spaudai. Nuo 2014 m. Všį Žemės ūkio informacijos ir kaimo verslo centro patarėja komunikacijai.

## Nuorodos
* 2008 m. Lietuvos Respublikos Seimo rinkimai.

## Išnašos
Jadvyga Zinkevičiūtė

**Jadvyga Zinkevičiūtė** (1949 m. lapkričio 7 d. Trakuose) – biomedikė, Lietuvos politinė bei visuomenės veikėja.

## Biografija

1968–1973 m. studijavo Vilniaus valstybinio universiteto Gamtos mokslų fakultete ir įgijo mikrobiologės specialybę. 1986 m. apgynė biomedicinos mokslų daktarės disertaciją.

1973–1986 m. Taikomosios enzimologijos mokslinio tyrimo instituto mokslinė bendradarbė. Yra paskelbusi 24 mokslinio darbo publikacijas (Lietuvoje, Švedijoje, Monake, Rusijoje, Latvijoje, Bulgarijoje), trijų mokslinių išradimų autorė. 1987–1993 m. Eksperimentinės ir klinikinės medicinos mokslinio tyrimo instituto mokslinė bendradarbė. 1993–1998 m. Vilniaus universiteto Gamtos mokslų fakulteto vyresnioji mokslo asistentė, kurso kuratorė, bakalauro ir magistro studijų darbų vadovė, daktaro disertacijų oponentė. 1993–2003 m. Vilniaus aukštesniosios medicinos mokyklos dėstytoja. 1999–2000 m. Lietuvos teisės universiteto doktorantūros studijų vedėja. 2001 m. Valstybinio visuomenės sveikatos centro visuomenės sveikatos administratorė. 2001–2004 m. Valstybinės visuomenės sveikatos priežiūros tarnybos prie Sveikatos apsaugos ministerijos Nacionalinio narkotikų informacijos biuro ekspertė. 2004 m. Narkotikų kontrolės departamento prie Lietuvos Respublikos Vyriausybės vyresnioji specialistė. 2004–2008 m. Seimo narė, išrinkta Naujosios Vilnios rinkimų apygardoje Nr. 10.

2004 m. buvo Darbo partijos narė bei šios partijos Socialinės apsaugos ir darbo komiteto pirmininkė.

Dukra Rasa.

## Nuorodos
* 2008 m. Lietuvos Respublikos Seimo rinkimai.

## Išnašos
AC ChievoVerona

**Veronos „Chievo“**, pilnu pavadinimu žinomas kaip **Associazione Calcio ChievoVerona**, o trumpai vadinamas **ChievoVerona** – Italijos futbolo klubas iš Veronos.

## Istorija

Klubas įkurtas nedideliame Veronos priemiestyje *Chievo* 1929 metais, iki 1975 m. klubo komanda žaidė tik regioninėse lygose, 1975 metais pateko į Serie D, 1986 metais pakilo į Serie C2. 2002 metais komanda pateko į aukščiausiąją – Serie A lygą, jau kitą sezoną joje  užėmė 5 vietą ir iškovojo teisę atstovauti Italiją UEFA taurės varžybose. 2006 metais komanda užėmė 7 vietą, tačiau dėl kyšininkavimo skandalo pakilo į 4 vietą ir pirmą kartą pateko į UEFA Čempionų lygas varžybas.

## Spalvinė gama

## Apranga

## Pasiekimai

## Sezonai

|}

## Garsesni žaidėjai
; Atstovavo nacionalinei rinktinei
*  Francesco Acerbi, gynėjas; 
*  Amauri, gynėjas; 
*  Simone Barone; atraminis saugas; 
*  Massimo Marazzina, puolėjas;  
*  Andrea Barzagli, gynėjas;  
*  Bernardo Corradi; puolėjas
*  Simone Pepe, saugas;
*  Simone Perrotta, saugas;
; Užsieniečiai
*  Erjon Bogdani, puolėjas;  
*  Oliver Bierhoff, puolėjas;  
*  Valter Birsa, saugas;
*  Boštjan Cesar, gynėjas;
*  Boukary Dramé, gynėjas;
*  Marcelo Estigarribia, saugas;
*  Bojan Jokić, gynėjas;
*  John Mensah, gynėjas;
*  Victor Obinna, saugas;
*  Mauricio Pinilla, puolėjas;
*  Mario Yepes, gynėjas;

## Išnašos

## Nuorodos
* Oficiali klubo svetainė
* SOCCERWAY
* Transfermarkt
Manfredas Žymantas

**Manfredas Žymantas** (1970 m. rugpjūčio 8 d. Kėdainiuose) – gydytojas, Lietuvos, Zarasų rajono savivaldybės bei Ignalinos rajono savivaldybės politinis bei visuomenės veikėjas.

## Biografija
1988 m. su pagyrimu baigė Šiaulių medicinos mokyklą. 1992–1998 m. studijavo Kauno medicinos universitete ir įgijo gydytojo specialybę. Mokydamasis Kauno medicinos universitete lankė vadybos ir ekonomikos fakultatyvus. 1998–2000 m. studijavo teisę Vilniaus universiteto Teisės fakultete.

1985–1990 m. Šiauliuose dislokuoto tarybinės armijos karinio dalinio medicinos punkto sanitaras. 1990–1993 m. Šiaulių tuberkuliozės ligoninės medicinos darbuotojas. 1993–2001 m. Kauno infekcinės ligoninės medicinos darbuotojas. 1999–2001 m. atliko bendrosios praktikos gydytojo rezidentūrą Kauno medicinos universitete. 2001–2004 m. Zarasų pirminės sveikatos priežiūros centro bendrosios praktikos gydytojas, Zarasų rajono Turmanto ambulatorijos vadovas. 2004 m. kovo – lapkričio mėn. Šeimos centro prie Visagino greitosios medicinos pagalbos stoties bendrosios praktikos gydytojas.

Nuo 2003 m. Darbo partijos narys, šios partijos Zarasų skyriaus pirmininko pavaduotojas, Darbo partijos prezidiumo ir tarybos narys, Ignalinos skyriaus pirmininkas. 2004–2008 m. Seimo narys, išrinktas Zarasų-Visagino rinkimų apygardoje Nr. 52. 2009–2015 m. Seimo nario Kęstučio Daukšio padėjėjas, UAB „Širvintų sveikatos centras“ gydytojas.

2015–2018 m. Neįgalumo ir darbingumo nustatymo tarnybos direktorius.

2004 m., 2007 m. kovo – balandžio mėn. ir 2009 m. gegužės 6 d. – 2011 m. kovo 16 d. Zarasų rajono savivaldybės tarybos narys, bei nuo 2011 m. Ignalinos rajono savivaldybės tarybos narys.

## Šaltiniai
Zita Žvikienė

**Zita Žvikienė** (g. 1955 m. rugsėjo 30 d. Selvestruose, Šilalės rajonas) – Lietuvos ir Radviliškio rajono savivaldybės politinė veikėja, teisininkė.

## Biografija
1973 m. baigė Šilalės rajono Laukuvos vidurinę mokyklą. 2001 m. – vientisąsias teisės krypties studijas Vilniaus universiteto Teisės fakultete, įgijo teisininkės profesinę kvalifikaciją, atitinkančią magistro kvalifikacinį laipsnį.

1973–1976 m. Šilalės rajono Vidaus reikalų skyriaus pasininkė, nepilnamečių reikalų inspektorė. 1976–1983 m. Raseinių rajono Vidaus reikalų skyriaus Tardymo poskyrio tardytoja. 1983–1997 m. Radviliškio rajono Vidaus reikalų skyriaus tardymo poskyrio vyr. tardytoja. Suteiktas majorės laipsnis. Baigė ekonominių bylų tyrimo kursus, įgijo I profesinę kategoriją.

1997 m. Radviliškio rajono Valstybinės mokesčių inspekcijos (VMI) vyriausioji valstybinė mokesčių inspektorė. 1998 m. Šiaulių apskrities VMI vyriausioji valstybinė mokesčių inspektorė. 1999 m. perkelta į Šiaulių apskrities VMI Radviliškio skyriaus Audito poskyrį ir dirbo vyriausiąja valstybine mokesčių inspektore. 2000–2002 m. Šiaulių apskrities VMI Operatyviosios kontrolės skyriaus I operatyvių patikrinimų grupės vadovė – vyriausioji valstybinė mokesčių inspektorė. 2002 m. Šiaulių apskrities VMI Nusikaltimų tyrimo skyriaus viršininkė. 2002–2004 m. Šiaulių apskrities VMI Akcizų administravimo skyriaus vedėjos pavaduotoja.

2004–2008 m. ir 2012–2016 m. LR Seimo narė. 2008–2009 m. Seimo narės Virginijos Baltraitienės padėjėja. 2009–2012 m. Šiaulių apskrities valstybinės mokesčių inspekcijos Mokestinių prievolių departamento Akcizų administravimo skyriaus vedėjo pavaduotoja. 2011–2012 m. ir nuo 2019 m. Radviliškio rajono savivaldybės tarybos narė. 2017–2019 m. Šiaulių apskrities valstybinės mokesčių inspekcijos Kontrolės departamento juridinių asmenų patikrinimų skyriaus patarėja.

Nuo 2003 m. Darbo partijos (leiboristų) narė.

Vyras Vytautas Žvikas – Radviliškio rajono savivaldybės administracijos Juridinio skyriaus vedėjas. Dukros Lina, Vestina.

## Šaltiniai

## Nuorodos
* VRK
Vienos opera

**Vienos opera** () – didžiausias austrų operos teatras.

Vienos opera įkurta XVII a. viduryje kaip imperatoriaus rūmų operos trupė. 1869 metais pastatyti rūmai neoromantizmo stiliumi, architektų A.Z. fon Zikardsburgo (*August von Sicardsburg*) ir E. van der Niulio (*Eduardo van der Nullo*).

1945 m. operos rūmai buvo sugriauti, tačiau 1955 m. vėl atstatyti.

Operoje gali apsilankyti 2276 žiūrovai, scena yra viena didžiausių Europoje. Teatras stato klasikines ir šių laikų operas, baletus. Taip pat Vienos operoje rengiami labdaros baliai.

## Nuorodos
Vienos opera  (anglų, vokiečių ir japonų k.)
Pamėgda

**Pamėgda** (*Dumetella*) – strazdų mėgdžiotojų (*Mimidae*) šeimos paukštis. Kūnas tamsiai pilkas, snapas juodas ir laibas, akys tamsios. Uodega ir kojos tamsios spalvos, viršugalvis juodas.

Veisiasi Šiaurės Amerikoje pusiau atviruose plotuose. Lizdą suka medžiuose ir krūmuose. Dėtyje 2-3 šviesiai mėlynos spalvos kiaušiniai. Jauniklius maitina abu tėvai.

Žiemojimui traukia į JAV pietryčius, Meksiką ir Centrinę Ameriką.
Villarreal CF

**Viljarealio CF** – Ispanijos futbolo klubas iš Viljarealio.

## Istorija
Klubas įkurtas 1923 m. Klubo komanda žaidė regioninėse lygose iki 1971 m., kai pateko į antrąjį divizioną, 1998 m. komanda pirmą kartą pateko į aukščiausią lygą, iš kurios po metų iškrito, tačiau 2000 m. ir vėl pakilo į *Primera División* ir čia išsilaikė. 2003 m. komanda laimėjo Intertoto taurę ir taip iškovojo kelialapį į UEFA taurės varžybas, kur 2003–2004 m. sezone pasiekė pusfinalį. 2004 m. vasarą vėl iškovota Intertoto taurė, o 2004–2005 m. sezone UEFA taurėje pasiektas ketvirtfinalis. 2005–2006 m. sezone komanda pirmą kartą pateko į Čempionų lygą, kur pasiekė pusfinalį.

2016–2017 m. La Liga užėmė 5 vietą. 2021 m. ekipa po baudinių serijos laimėjo Europos lygą; tai ji padarė pirmą kartą klubo istorijoje. Kaip Europos lygos nugalėtojai, kitą sezoną žaidė Čempionų lygoje ir pasiekė pusfinalį.

## Pasiekimai

## Sezonai

|}

## Apranga
; Sportinės aprangos pokyčiai.
* Namuose žaidžia geltona apranga. 

## Išnašos

## Nuorodos

* Oficiali klubo svetainė
* facabook paskyra
* SOCCERWAY
* FLASHSCORE
* Transfermarkt
* UEFA svetainė
* Globalsportsarchive
Tikrosios pašaipos

**Tikrosios pašaipos** (*Mimus*) – strazdų mėgdžiotojų (*Mimidae*) šeimos paukščių gentis.

## Rūšys
* Bahaminė tikroji pašaipa (*Mimus gundlachii*)
* Šiaurinė tikroji pašaipa, arba daugiakalbis strazdas (*Mimus polyglottos*)
* Tropikinė tikroji pašaipa (*Mimus gilvus*)
* Varnėninė tikroji pašaipa (*Mimus saturninus*)
* Patagoninė tikroji pašaipa (*Mimus patagonicus*)
* Rudnugarė tikroji pašaipa (*Mimus dorsalis*)
* Baladryžė tikroji pašaipa (*Mimus triurus*)
* Ilgauodegė tikroji pašaipa (*Mimus longicaudatus*)
* Čilinė tikroji pašaipa (*Mimus thenca*)
Plonasnapės triukšmuolės

**Plonasnapės triukšmuolės** (*Toxostoma*) – strazdų mėgdžiotojų (*Mimidae*) šeimos paukščių gentis.

## Rūšys
* Rudoji plonasnapė triukšmuolė (*Toxostoma rufum*)
* Ilgasnapė triukšmuolė (*Toxostoma longirostre*)
* *[[Toxostoma guttatum]]*
* Pilkoji plonasnapė triukšmuolė (*Toxostoma cinereum*)
* *[[Toxostoma bendirei]]*
* Akiniuotoji plonasnapė triukšmuolė (*Toxostoma ocellatum*)
* Lenktasnapė triukšmuolė (*Toxostoma curvirostre*)
* Kaliforninė triukšmuolė (*Toxostoma redivivum*)
* *[[Toxostoma crissale]]*
* *[[Toxostoma lecontei]]*
* *[[Toxostoma arenicola]]*
1. FC Nürnberg

**1. FC Nürnberg** arba **Niurnbergo FC** – Vokietijos futbolo klubas iš Niurnbergo.

Klubas buvo įkurtas 1900 metų gegužės 4 dieną.

## Istorija
Klubas įkurtas 1900 m. Dalyvavo Vokietijos čempionatuose. 1963 m. debiutavo aukščiausioje šalies lygoje.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Pasiekimai

## Sezonai
; Pastarųjų metų sezonai

|}

## Išnašos

## Nuorodos

* Oficiali klubo svetainė
* facebook paskyra
* SOCCERWAY
* FLASHSCORE
* Globalsportsarchive
Romas Venclovas

**Romas Venclovas** (1960 m. rugsėjo 21 d. Kretingalėje, Klaipėdos rajonas) – Lietuvos politinis bei visuomenės veikėjas.

## Biografija

1976 m. baigė Kretingalės aštuonmetę mokyklą. 1980 m. baigė Plungės statybos technikumą, 1992 m. – Vilniaus inžinerinį statybos institutą, pramoninės ir civilinės statybos inžinierius.

1980 m. Klaipėdos Gelžbetonio konstrukcijų gamyklos Nr. 1 Mažeikių cecho krovėjas. 1980–1984 m. Šiaulių civilinių įrenginių ruožo Mažeikių aikštelės darbų vykdytojas. 1984–1985 m. Mažeikių Elektrotechnikos gamyklos Techninio skyriaus inžinierius. 1985–1988 m. Mažeikių naftos bazės vyr. inžinierius. 1988–1989 m. Mažeikių rajono ryšių mazgo statybos inžinierius. 1989–1990 m. kooperatyvo „Ryšininkas“ pirmininkas. 1990–1995 m. UAB TVS direktorius. 1995–2004 m. ir nuo 2008 m. UAB „Roventa“ generalinis direktorius. Vadovauja regioninei kabelinei televizijai.

2003 m. Darbo partijos Mažeikių skyriaus pirmininkas. 2004–2008 m. Seimo narys, 2004 m. Darbo partijos frakcijos, nuo 2006 m. gegužės 2 d. Pilietinės demokratijos frakcijos narys. Nuo 2011 m. Mažeikių rajono savivaldybės tarybos narys.

## Šaltiniai
Medšarkiniai tironai

**Medšarkiniai tironai** (*Agriornis*) – tironinių (*Tyrannidae*) šeimos žvirblinių paukščių gentis.

## Rūšys
* Juodasnapis medšarkinis tironas (*Agriornis montana*)
* Baltauodegis medšarkinis tironas (Agriornis andicola)
* Didysis medšarkinis tironas (*Agriornis livida*)
* Pilkanspais medšarkinis tironas (*Agriornis microptera*)
* Mažasis medšarkinis tironas (*Agriornis murina*)
Kuveito demografija

Remiantis 2006 metų duomenimis **[[Kuveitas|Kuveite]]** gyveno 2 418 393 gyventojų. Iš jų 0-14 metų – 26.9 %, 15-64 metų – 70.3 %, daugiau nei 64 metus turėjo 2.8 % šalies gyventojų.

Kuveito etninės grupės:
* Kuveitiečiai 45 %,
* kiti arabai 35 %,
* pietų azijiečiai 9 %,
* iraniečiai 4 %,
* kiti 7 %.

Pagrindinė religija – Islamas, šalyje ją praktikuoja 85 % (70 % – sunitai, 30 % – šiitai), kitos religijos sudaro 15 %.
Baltavokiai musėgaudžiai

**Baltavokiai musėgaudžiai** (*Empidonax*) – tironinių (*Tyrannidae*) šeimos žvirblinių paukščių gentis.

## Rūšys
* *[[Empidonax flaviventris]]*
* *[[Empidonax virescens]]*
* *[[Empidonax alnorum]]*
* *[[Empidonax traillii]]*
* *[[Empidonax albigularis]]*
* Baltavokis musėgaudis *[[Empidonax minimus]]*
* *[[Empidonax hammondii]]*
* *[[Empidonax wrightii]]*
* *[[Empidonax oberholseri]]*
* *[[Empidonax affinis]]*
* *[[Empidonax difficilis]]*
* *[[Empidonax occidentalis]]*
* *[[Empidonax flavescens]]*
* *[[Empidonax fulvifrons]]*
* *[[Empidonax atriceps]]*
AÉK Athī́na

**Atėnų „AEK“** – Graikijos futbolo klubas iš Atėnų. 

## Istorija
Klubas įkurtas 1924 m.

Klubą įkūrė Graikijos-Turkijos karo metu iš Konstantinopolio pasitraukę graikai.

## Pasiekimai

* s laimėtojas (1990 m.)

## Sezonai

|}

## Išnašos

## Nuorodos

* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Juscelino Kubitschek

**Juscelino Kubitschek de Oliveira** (1902 m. rugsėjo 12 d. Diamantina MG, 1976 m. rugpjūčio 22 d. netoli Resende) – Brazilijos prezidentas (1956–1961 m.).

Kubitschek Minas Gerais universitete studijavo mediciną, baigęs dirbo ligoninėse Europoje (Paryžius, Viena, Berlynas) bei kaip chirurgas Brazilijoje.

1933 m. išrinktas į parlamentą.

1939 m. tapo Belo Horizonte meru, dirbo *Minas Gerais* sostinėje.

1956 m. sausio 31 d. išrinktas Brazilijos Prezidentu.